Balkasodžio koplyčia
54°15′43″š. pl. 23°58′48″r. ilg.﻿ / ﻿54.261901°š. pl. 23.980047°r. ilg.﻿ / 54.261901; 23.980047 Balkasodžio koplyčia – mauzoliejinė koplyčia Balkasodžio kaime (Miroslavo sen.) Alytaus rajone. Koplyčia stovi išnykusio Jociūnų kaimo vietoje, XIX a. pradžioje apylinkėse garsėjusiame Jociūnų dvare. Šiandien dvaro pastatų ribų nematyti, yranti koplyčia aptvarkyta, apsaugota nauju stogu. Kapinės apaugę mišku, dvaro namas išlikęs Dzirmiškių kaime (Alytaus raj). Pasiekiama iš kelio  2512  Seirijai–Balkasodis–Tolkūnai  pasukus Balkasodyje, pavažiavus į pietryčius apie 1 km, pusiaukelėje link Nemuno. Koplyčia nuo 2009 m. yra nekilnojamojo kultūros paveldo objektas, vietinės reikšmės memorialinis ir architektūros paminklas (unik. kodas 32604). Istorizmo stiliaus koplyčia pastatyta XIX a. II pusėje.